དེ་ནི་གདོན་མི་ཟ་བར་ཡིད་བརྟན་པའམ།གཡོ་བར་གྱུར་པ་ནི་འདོད་པའི་ཡོན་ཏན་ལྔ་ལ་དོག་པ་མེད་པར་བསྟེན་པར་བྱ་སྟེ།དེས་ན་ཉོན་མོངས་པའང་ངོ་བོ་ཉིད་ཀྱིས་ཡོངས་སུ་དག་པའོ་སྙམ་དུ་སེམས་པས་ཉོན་མོངས
པས་འཆིང་བའི་འཇིགས་པ་མེད་དོ།།འདི་ལྟར།བྱང་ཆུབ་ཉོན་མོངས་ལས་གཞན་མིན།།ཉོན་མོངས་བྱང་ཆུབ་ལས་མི་འབྱུང་།།འཁྲུལ་པས་ཉོན་མོངས་རྟོག་པ་སྟེ།།འཁྲུལ་པའི་ངོ་བོ་དྲི་མ་མེད།།ཅེས་གསུངས་པས།དེ་ལྟ་བུ་ལ་ནི

ཉོན་མོངས་པའི་གླགས་སྐབས་མེད་དེ།རྣལ་འབྱོར་གྱི་ཀུན་རྫོབ་ཀྱིས་སོ་སོའི་སྐྱེ་བོའི་ཀུན་རྫོབ་ལ་གནོད་པའི་ཕྱིར་རོ།།དགེ་བ་ནི་རྟག་ཏུ་གོམས་པས་སེམས་ཅན་ཐམས་ཅད་ཀྱི་དོན་དུ་བྱང་ཆུབ་ཀྱི་སེམས་བསྐྱེད་པ
ཉིད་ཀྱིས་ཡིད་བཞིན་གྱི་ནོར་བུ་ལྟ་བུ་བཞིན་དུ་སེམས་ཅན་ཐམས་ཅད་ཀྱི་མངོན་པར་འདོད་པའི་དོན་ལ་འཇུག་པར་བྱེད་པས་ན་ནམ་ཡང་ཉམས་པར་མི་འགྱུར་རོ།།གཞན་ཡང་རང་བཞིན་མེད་པ་ལ་མོས་པའང་གལ་ཆེ་སྟེ།གལ་ཏེ་འཇིགས་ཤིང་བཀྲ་ཚེ།།
པ་བྱུང་ནའང་དེའི་ཚེ་ཇི་བཞིན་པའི་དོན་རྟོགས་པར་མི་བྱེད་དེ།དེའང་།ཉན་ཐོས་རྣལ་འབྱོར་སྒོམ་པས་གདུང་།།རྐྱེན་རྟོག་ལུས་ལ་ཟོན་དང་ལྡན།།ཐེག་པ་ཆེན་པོར་འཇིགས་ཤིང་སྐྲག།ཉོན་མོངས་ལྔ་དག་སྔགས་ཀྱི་ཚུལ།།ཞེས་གསུངས་སོ།།།
དེའི་ཕྱིར་ཕ་རོལ་དུ་ཕྱིན་པའི་ལུགས་ལ་དེ་ལྟར་བརྗོད་ནའང་ལས་ཀྱི་ཕྱག་རྒྱ་ལ་སོགས་པ་མེད་པར་དེ་ལྟ་བུར་གྱུར་པ།རྟོག་པ་དང་བྲལ་བ།ཡན་ལག་བདུན་དང་ལྡན་པའི་སངས་རྒྱས་མངོན་སུམ་དུ་བྱེད་པ་མ་ཡིན་ནོ།།གཞན་ཡང་།ཨེ་མ་ཧོ།།
སྐྱེ་བོ་འདི་དག་ནི་ཕྱིན་ཅི་ལོག་གིས་བཅོམ་པས་རང་གི་བདག་ཉིད་མྱ་ངན་ལས་འདས་པའི་ངོ་བོ་ཉིད་ཀྱི་ལྷའི་རང་བཞིན་དུ་མ་རྟོགས་པ་དང་།རབ་རིབ་ཅན་གྱིས་བཞིན་མངོན་པའི་ང་རྒྱལ་ཅན་དང་།ཇི་ལྟ་བའི་ལྷའི་ང་རྒྱལ་ཅན་ནི་ཤིང་འཐུན་པ་རྣམས
དང་བརྩད་པར་མི་རིགས་ཀྱི།སྙིང་རྗེ་ཆེ་བར་བྱ་བར་འོས་སོ།།དེ་ཉིད་ཀྱི་ཕྱིར་བྱང་ཆུབ་སེམས་དཔའ་རྣམས་ནི་སེམས་ཅན་གཏི་མུག་ཆེན་པོའི་རབ་རིབ་ཀྱིས་བཅོམ་པ་རྣམས་ལ་རྣམ་པར་གཟིགས་ནས་སྙིང་རྗེ་ཆེན་པོའི་ཐུགས་སྐྱེས་ཏེ།སྟོང་ཉིད་སྔ།

ཚོགས་གཟུགས་འདིས་ནི།།སེམས་ཅན་དོན་ནི་བྱེད་པའོ།།རང་གི་ལུས་ནི་ལྷ་རྣམས་ཡིན།།འདི་ལྟ་བུ་ནི་ཅིས་མི་འདོད།།འགྲོ་རྣམས་རྒྱལ་བའི་བདག་ཉིད་མ་ཡིན་ནམ།།རང་རིག་ངོ་བོ་ཉིད་ཀྱིས་དྲི་མ་མེད་པ་སྟེ།།འོན་ཀྱང་ཤིན་ཏུ་བྱིས་པའི་ཚུལ
ཅན་ཏེ།།འདིར་སེང་གེའི་ཕྲུ་གུ་དོག་པ་ཆུང་བས་རང་གི་མཐུ་སྟོབས་མི་ཤེས་ནའང་གཞན་ཕ་རོལ་གཞོམ་པའི་ནུས་པ་ཡོད་པ་བཞིན།སྐྱེ་བོ་ཞལ་གཅིག་ལ་ལག་པ་གཉིས་དང་ལྡན་པ་ལ་སོགས་པའི་ཚུལ་གྱིས་སོ་སོའི་སྐྱེ་བོ་ཐང་ཆད་པ་མ་ཡིན་ཏེ།
ཕྱག་གཉིས་པ་རྡོ་རྗེ་ཅན་ཡང་མ་ཡིན་ནོ།།བླང་ཞིང་དོར་བ་ཅུང་ཟད་ཀྱང་ཡོད་པ་མ་ཡིན་ཏེ།རང་གི་རང་བཞིན་ལོགས་མཐོང་བྱང་ཆུབ་ཡིན།།དེ་ལྟར་བསྐྱེད་པའི་རིམ་པ་དང་མི་འགལ་བར་རང་བྱིན་གྱིས་བརླབ་པ་བསྒོམས་ནས།སྣ་ཚོགས་ཉིད་ལྷའི
བདག་ཉིད་ཀྱི་དཀྱིལ་འཁོར་འཁོར་ལོས་ལྷན་ཅིག་སྐྱེས་པ་གྲུབ་པ་ཡིན་ནོ།།དེ་སྐད་དུའང་།ཀླུ་སྒྲུབ་ཀྱི་ཞལ་སྔ་ནས་ཀྱང་།འདི་ནི་གཞལ་ཡས་ཁང་ཡིན་ཁམས་གསུམ་པོ་མིན་ཡུལ་མིན་དབང་པོ་འབྱུང་བ་ལ་སོགས་མིན།།གཟུགས་ལ
སོགས་པ་མ་ཡིན་སྲོག་ཆགས་མིན་ཞིང་མི་མིན་འདི་ནི་རྒྱལ་བ་སྟེ།།འཁོར་ལོའི་གཙོ་བོ་ཆོས་ཉིད་བདག་ཉིད་ཡིན་ཏེ་དེས་ན་དཀྱིལ་འཁོར་བ་ཡིན་ལ།།ཁམས་གསུམ་པོ་འདི་སྣ་ཚོགས་འཁོར་ལོར་ཤེས་ན་སེམས་ནི་ཅི་སྟེ་འཁྲུལ་བར་བྱེད།།ཅེས།།
གསུངས་ལ།དགྱེས་པའི་རྡོ་རྗེ་ལས་ཀྱང་།སྔགས་བཟླས་དཀའ་ཐུབ་མེད་ཅིང་སྦྱིན་སྲེག་མེད།།དཀྱིལ་འཁོར་པ་མེད་དཀྱིལ་འཁོར་ཉིད་ཀྱང་མེད།།དེ་ནི་སྔགས་བཟླས་དཀའ་ཐུབ་སྦྱིན་སྲེག་དེ།།དེ་ཉིད་དཀྱིལ་འཁོར་བ་དང་དཀྱིལ་འཁོར

ཉིད་ཀྱང་དེ།།མདོར་བསྡུས་ན་ནི་སེམས་སུ་འདུས་པའི་ཚུལ་ཅན་ནོ།།ཞེས་གསུངས་པ་དང་།གཞན་ནས་ཀྱང་།ཡན་ལག་ཀུན་བསྒོམ་ལས་འདས་ཤིང་།།རྟོག་དང་བརྟག་པ་རྣམ་པར་སྤངས།།གུག་སྐྱེད
ཐིག་ལེ་ལས་འདས་པ།།འདི་ནི་དཀྱིལ་འཁོར་དམ་པ་ཡིན།།ཞེས་གསུངས་སོ།།དེ་ཉིད་བསྒོམ་པས་ནི་གང་འདི་འབད་པ་མེད་པར་རྟེན་ཅིང་འབྲེལ་བར་འབྱུང་བ་ལ་གོམས་པར་བྱ་སྟེ།མཉམ་པར་གཞག་པ་དང་མཉམ་པར་མ་བཞག་པ
ལས་ལངས་པ་ལས་ཀྱང་འགྲོ་བ་ཤིན་ཏུ་རྣམ་པར་དག་པ་ཕྱིན་ཅི་མ་ལོག་པར་ལྟ་བ་ཡིན་ནོ།།དེའང་ཡན་ལག་མེད་པའི་རྡོ་རྗེའི་ཞལ་སྔ་ནས།གང་ལ་སྒོམ་པ་པོ་མེད་ཅིང་།།རྣམ་པར་སྒོམ་པ་ཅི་ཡང་མེད།།བསྒོམ་བྱ་ཉིད་ཀྱང་ཡོད་མིན་པ།
དེ་ནི་དེ་ཉིད་བསྒོམ་པར་བཤད།།ཅེས་གསུངས་སོ།།བཅོམ་ལྡན་འདས་ཀྱིས་ལང་ཀར་གཤེགས་པ་ལས་ཀྱང་།སེམས་འདིའི་བསམ་གཏན་བསམ་བྱ་བ།།སྤངས་དང་བདེན་པ་མཐོང་བ་ཉིད།།འདི་དག་རྟོག་པ་ཙམ་ཉིད་དེ།།གང
གིས་ཤེས་པ་དེ་གྲོལ་འགྱུར།།ཞེས་གསུངས་པ་དང་།དཔལ་གསང་བ་འདུས་པའི་རྒྱུད་ལས་ཀྱང་།བསྒོམ་དུ་མེད་པ་སྒོམ་པ་དངོས།།བསྒོམ་པ་ཉིད་ནི་བསྒོལ་བ་མིན།།དེ་ལྟར་དངོས་པོ་མེད་པསྒོམས་པས།།བསྒོམ་པ་དམིགས་སུ་མེད
པཔའོ།།དེ་བས་ན།དགོས་མེད་སྤྱོད་པས་བསམ་གཏན་ཏེ།།ཡོད་དང་མེད་ཅེས་མི་བརྗོད་དེ།།རྟག་ཏུ་ཤར་བའི་རོ་ཇི་བཞིན།།རྟེན་ཅིང་འབྲེལ་བར་འབྱུང་བའི་ཕྱིར།།ཞེས་གསུངས་སོ།།དེ་ཉིད་འཚོལ་བས་ཡོད་པ་རུ།།འདུ་ཤེས་ཅན་

ལ་བསམ་གཏན་བརྗོད།།གྲོམས་པ་ལས་གཞན་སངས་རྒྱས་མེད།།དེ་ཕྱིར་བས་མ་གཏན་འབད་པར་བྷ།།དེས་ན་ལས་ཀྱི་ཕྱག་རྒྱ་མ་གཏོགས་པར་སྐྱེ་བ་མེད་པར་མངོན་སུམ་དུ་བྱེད་པ་བསྟན་པ་མེད་པ་ཞིག་སྟེ།དེའི་རྒྱུ་མཐུན་པའང་བསྟན་པར་མི
ནུས་པའི་ཕྱིར་རོ།།ཕ་རོལ་ཏུ་ཕྱིན་པའི་ཐེག་པ་ཉེ་བར་བསྟན་པས་དེ་ལྟར་བརྗོད་ཀྱང་བསམ་པ་རྫོགས་པར་ཀྱི་འགྱུར་རོ།།འདི་ལྟར་མངོན་དུ་དེ་མཐོང་དང་།།མཐོང་དང་ཐོས་པ་དེ་བཞིན་དུ།།སྨྲ་བའི་ཚུལ་ལ་ཁྱད་མེད་ཀྱང་།།སྔ་མ་འདོད
པ་ཟད་པ་ཡིན།།དེ་ཁོ་ན་ཉིད་དེའང་རྒྱལ་བའི་དབང་པོས་ཕ་རོལ་ཏུ་ཕྱིན་པའི་ཚུལ་དུང་ན་དང་རིག་པ་དག་གིས་གསུངས་པ་ཉིད་ཀྱི་ཕྱིར་རོ།།འོན་ཀྱང་རང་གི་རིག་པའི་སྒྲུབ་པའི་ཐབས་ཀྱི་དེ་ཁོ་ན་ཉིད་ནི་སྔགས་ཀྱི་ཚུལ་ལ་མངོན་དུ་བྱེད་པ་ཡོད་པ།
མ་ཡིན་ནམ།དེ་ཉིད་ཀྱི་ཕྱིར་དོན་གཅིག་པ་ཡོད་པ་མ་ཡིན་ནའང་བཅོམ་ལྡན་འདས་ཀྱིས་ཆུའི་བསྟན་བཅོས་ཞེས་ཤེས་རབ་ཀྱི་ཕ་རོལ་ཏུ་ཕྱིན་པའི་ཐེག་པ་ལོགས་སུ་བསྟན་ཏོ།།རྡོ་རྗེ་ཐེག་པ་འདི་ནི་འབྲས་བུའི་བསྟན་བཅོས་ཏེ།འདིས་ནི་འབྲས་བུ
བསྟན་པའི་ཕྱིར་རོ།།སྨྲ་མཁས་པས་གཉིས་ཀ་ལ་རྨོངས་པ་འབྱུང་ངོ་ཞེས་ཟེར་བ་དེའང་གང་གི་ཕྱིར་དུག་གི་དེ་ཉིད་ཤེས་པས་དུག་དང་བསྲེས་ཏེ་བཟའ་བ་དང་།སྦྲུལ་གྱིས་རྒྱན་ཆ་བྱེད་པ་དག་ཁ་ཅིག་དུག་གིས་མི་ཚུགས་པ་བཞིན་ནོ།།དོན་དམ་པ
དེ་རྟོགས་པ་ལས་གཞན་མེད་དོ་སྙམ་པའི་ཡིད་ཅན་རྨོངས་པར་མི་འགྱུར་རོ།།དེ་བཞིན་དུ་ལུང་དང་རིག་པ་དག་གིས་དུག་ཅེས་བྱ་བ་འདི་ནི་ཅིའང་མེད་པ་ཡིན་ཡང་།དོན་དམ་པ་མ་ཡིན་པའི་སོམ་ཉི་ཡོད་པའི་ཕྱིར་འཇུག་པར་མི་འགྱུར་རོ།།

མ་རིག་པའི་དུག་ཞི་བར་བྱེད་པའི་སྔགས་དང་བཅས་པའི་གཉེན་པོ་མེད་ཀྱང་།དུག་གི་རྡུལ་མྱངས་ནས།དེ་ལས་གཞན་དུ་འཇོམས་པར་མི་བྱེད་དོ་ཞེས་བརྗོད་པར་མི་ནུས་སོ།།གང་ཡང་ཕ་རོལ་ཏུ་ཕྱིན་པ
ལ་གོམས་པ་ལས་ཀུན་ཏུ་བཏགས་པ་དང་།གཞན་གྱི་དབང་དང་།ཡོངས་སུ་གྲུབ་པ་སྟེ།མཚན་ཉིད་གསུམ་བསྒོམས་པའི་ཐབས་ཀྱིས་ཐབས་མང་པོ་མཚུངས་སོ་ཞེས་ཟེར་བ་དེའང་བརྟགས་ན་རྒྱལ་ངན་པ་ཉིད་དེ།དཔེར་ན་དམུས་ལོང་ལ
།གཟུགས་དམིགས་པའི་ཉམས་སུ་མི་མྱོང་བས་སྟོང་པ་ལ།མིག་དང་ལྡན་པས་ཕན་པར་བསྟན་པར་འདོད་ནས་གཟུགས་དེའི་རང་བཞིན་དེ་ལྟ་བུའོ།།ཞེས་བློས་ཟེར་ཏེ་ཐོས་པ་ལ་སོགས་པའི་སྒོ་ནས་མོས་པས་བསྒོམས་ཀྱང་མྱུར་དུ་གཟུགས།
མངོན་དུ་མི་བྱེད་དོ།།དེ་བཞིན་དུ་ཕ་རོལ་ཏུ་ཕྱིན་པས་ཀྱང་གང་དག་རྣམ་པ་སྣ་ཚོགས་པ་ལ་སོགས་པའི་སྐད་ཅིག་མ་བཞི་དང་ལྡན་པའི་དགའ་བ་བཞི་ཉམས་སུ་མྱོད་བ་དང་བྲལ་བའི་ཕྱིར་མཚན་ཉིད་དང་བྲལ་བའི་སྐད་ཅིག་མ་མངོན་དུ་མ་གྱུར་པས
ལྷན་ཅིག་སྐྱེས་པའི་ངོ་བོ་ཉིད་མ་ཤེས་པར་མངོན་པར་བྱང་ཆུབ་པ་ཆེན་པོ་མངོན་སུམ་དུ་བྱེད་པར་མི་ནུས་ཀྱི།སྔགས་ཀྱི་ཐེག་པ་ནི་དེ་བཞིན་གཤེགས་པ་ལྔ་རྣམ་པར་དག་པས་སོ་སོ་སྐྱེ་བོའི་བག་ཆགས་དང་བྲལ་བའི་ཕྱིར་དང་།ལྷའི་ང་རྒྱལ་དང
ལྡན་པའི་རྣལ་འབྱོར་གྱིས་དམ་ཚིག་ཐམས་ཅད་ལ་སྤྱད་པས་རོ་མཉམ་པ་མངོན་དུ་བྱས་ནས།ཕྱག་རྒྱ་བཞི་ལ་སོགས་པའི་སྒྲུབ་ཐབས་ཀྱི་ཡན་ལག་བདུན་དང་ལྡན་པའི་ཡང་དག་པར་རྫོགས་པའི་སངས་རྒྱས་རང་རིག་པའི་མངོན་སུམ་དུ་ཚེ་འདི།

ཉིད་ལ་མངོན་དུ་བྱེད་པའི་ཕྱིར་རོ།།ལས་ཀྱི་ཕྱག་རྒྱ་ལ་སོགས་པའི་བདག་བྱིན་གྱིས་བརླབ་པ་ལ་སོགས་པ་ནི་ཐབས་མང་བའོ།།བཅོམ་ལྡན་འདས་ཀྱིས་ཀྱང་།ཐབས་གཞན་གྱིས་ནི་སངས་མི་རྒྱ།།ཞེས་གསུངས་སོ།།གས་།།
བ་མཛོད་ཀྱི་མདོ་ལས་ཀྱང་།རྡོ་རྗེ་སེམས་དཔའ་ཉོན་ཅིག་དང་།གསང་སྔགས་ཀྱི་ཐེག་པ་མཆོག་གི་དབང་ཕྱུག་གསང་བ་ཆེན་པོ་འདིས་སངས་རྒྱས་འཐོབ་པར་ནུས་ཀྱི།ཐེག་པ་གཞན་གྱིས་ནི་བསྐལ་པ་བྱེ་བ་གྲངས་མེད་ཟས་ཀྱང་སངས་རྒྱས།
འཐོབ་པར་མི་འགྱུར་རོ།།ཞེས་གསུངས་སོ།།སངས་རྒྱས་ཐམས་ཅད་མཉམ་པར་སྦྱོར་བའི་རྒྱུད་ལས་ཀྱང་།བསྐལ་པ་བྱེ་བ་གྲངས་མེད་ཀྱིས།།སངས་རྒྱས་ཀུན་དངོས་མི་འཐོབ་པ།།ཕྱག་རྒྱ་འདི་ཡི་ཆོ་ག་ཡིས།།ཚེ་འདི་ཉིད་ལ
འཐོབ་པར་འགྱུར།།ཞེས་གསུངས་སོ།།དེའི་དགོངས་པ་ནི་འདི་ཡིན་ཏེ།ཐབས་གཞན་གང་གིས་ཀྱང་སངས་རྒྱས་ཙམ་ལས་ཡང་དག་པར་རྫོགས་པའི་སངས་རྒྱས་ཐོབ་པ་མ་ཡིན་ཏེ།ཕྱག་རྒྱ་ཆེན་པོ་བདེ་བའི་ངོ་བོ་ཉིད་ཀྱི་ཁ་སྦྱོར་མེད།།
པའི་ཕྱིར་ཏེ།འཇམ་དཔལ་ལ་སོགས་པའི་བྱང་ཆུབ་སེམས་དཔའ་ཆེན་པོ་རྣམས་ཀྱིས་ཡེ་ཤེས་ཀྱི་རོས་ལོངས་སྤྱོད་པར་གྱུར་པས་ལོངས་སྤྱོད་རྫོགས་པའི་སྐུམ་སྐྱེས་པའི་ཕྱིར་རོ།།སྟོང་པ་ཉིད་དང་སྙིང་རྗེ་སྦྱོར་བ་ནི་ཁ་སྦྱོར་མ་ཡིན་ཏེ།
བསྐྱེད་པའི་རིམ་པ་ཙམ་གྱིས་སམ།དེ་ལྟ་བུ་ལ་གོམས་པས་རང་རིག་པ་དང་སྟོང་པ་ཉིད་དུ་བདེ་བའི་རྣམ་པ་ཅན་གྱི་ཡེ་ཤེས་དབང་པོ་གཉིས་སྙོམས་པར་འཇུག་པ་ལས་སྐྱེས་པ་བཞིན་དུ་གང་ལས་ཀྱང་མི་མྱོང་བའི་ཕྱིར་རོ།།དེའི་ཕྱིར།

ན་གོམས་པ་མེད་པས་དེ་ཁོ་ན་ཉིད་ཀྱི་བདེ་བ་ཆེན་པོའི་བདག་ཉིད་རྡོ་རྗེ་སེམས་དཔའི་གོ་འཕང་མི་འཐོབ་པའོ།།དེས་ན་འདོད་ཆགས་ཆེན་པོའི་ཚུལ་འདིར་རྡོ་རྗེ་སེམས་དཔའ་བསྒྲུབ་པར་བྱ་བའི་ཕྱིར་ཁ
སྦྱོར་བསྟན་པ་ཡིན་ནོ།།དེ་ཉིད་ཀྱི་ཕྱིར་སངས་རྒྱས་ཉིད་ལ་འདིར་ཁྱད་པར་ཡོད་པའི་ཕྱིར་རྡོ་མི་འཆང་ཞེས་བྱའོ།།འོ་ན་ཕ་རོལ་ཏུ་ཕྱིན་པའི་ཚུལ་ལའང་ལོངས་སྤྱོད་རྫོགས་པའི་སྐུ་འགྲུབ་པ་སྟེ།འཕགས་པ་མགོན་པོ་བྱམས་པས་འདི་སྐད
གསུངས་པ།མཚན་མཆོག་སུམ་ཅུ་རྩ་གཉིས་དང་།།དཔེ་བྱད་བཟང་པོའི་བདག་ཉིད་དེ།།ཐེག་ཆེན་ཉེ་བར་ལོངས་སྤྱོད་ཕྱིར།།ཐུབ་པའི་ལོངས་སྤྱོད་རྫོགས་སྐུད་བཞེད།།ཅེས་བྱ་བའང་གསུངས་པ་ལས་འདི་ཡོད་པ་ལ་ཅི་སྟེ་མི་སྟོའོ།།
ཞེ་ན།ཁོ་བོ་ནི་དེ་དག་ལ་ལོངས་སྤྱོད་རྫོགས་པའི་སྐུ་དགག་པ་ནི་མ་ཡིན་ཞིང་།ཡང་དག་པར་རྫོགས་པའི་སངས་རྒྱས་མེད་པའང་མ་ཡིན་ཏེ།གང་ཡང་།འགྲོ་བ་འདི་དག་མ་ལུས་སངས་རྒྱས་རྒྱུ།།འདི་ན་སྣོད་མིན་སེམས་ཅན་གང
ཡང་མེད།།ཅེས་གསུངས་པའི་ཕྱིར་རོ།།གཞན་ཡང་འཁོར་གསུམ་མི་དམིགས་པས་སྦྱིན་པའི་ཕ་རོལ་ཏུ་ཕྱིན་པ་ལ་སོགས་པ་རྣམས་ལ་གོམས་པས་ས་དེ་ཐོབ་ནས་བསྐལ་པ་གྲངས་མེད་པ་གསུམ་གྱིས་ས་བཅུའི་བར་དུ་བསྒྲུབས་ནས།
རང་བཞིན་མེད་པ་མངོན་སུམ་དུ་བྱས་ཏེ།བསོད་ནམས་དང་ཡེ་ཤེས་ཀྱི་ཚོགས་བསགས་ནས་རྩེད་མོ་ཙམ་ལ་སངས་རྒྱས་ཀྱི་ངོ་བོ་བསྟན་ཏེ།ཡང་དག་པར་རྫོགས་པའི་བྱང་ཆུབ་དེ་ཐོབ་པའི་ཕྱིར་དུས་མི་རིང་བར་ནུས་པར་འགྱུར་རོ།།དེ་བཞིན།

གཤེགས་པ་ཐམས་ཅད་བྱོན་ནས་རྗེས་སུ་འཛིན་པ་མངོན་དུ་མཐོང་ནས།དེ་དག་ལས་སྔགས་ཀྱི་ཚུལ་གྱིས་ཉེ་བར་བསྟན་པ་ཐོབ་སྟེ།སེ་གོལ་གཏོགས་པའི་ཡུན་ཙམ་གྱིས་ཡང་དག་པར་རྫོགས་པའི་སངས་རྒྱས་མངོན་དུ་བྱེད་པ་ཡིན་ནོ།།སྔགས།།
ཀྱི་ཐེག་པ་ལ་ནི་མཚམས་མེད་པ་ལྔ་བྱེད་པའང་རིགས་ལ་སོགས་པའི་རྐྱེན་དང་ལྡན་ན།དེས་དགེ་བའི་བཤེས་གཉེན་དམ་པ་བསྟེན་པ་ལས་ལས་ཀྱི་ཕྱག་རྒྱའི་ཐབས་ཀྱིས་ཇི་ལྟ་ཇི་བཞིན་པའི་དོན་བསྒྲུབས་ནས།ཇི་བཞིན་པའི་མན་ངག་གིས
སྡིག་པ་མི་དགེ་བའི་ལས་སྤངས་ཏེ།དགེ་བའི་སྤྱོད་པ་དང་ཐབས་ལ་མཁས་པའི་ཁྱད་པར་གྱིས་སེ་གོ་ལ་གཏོགས་པ་ཙམ་གྱིས་སྦྱིན་པ་ལ་སོགས་པ་བླ་ན་མེད་པའི་བསོད་ནམས་ཀྱི་ཚོགས་རྫོགས་ཏེ།ཚེ་འདི་ཉིད་ལ་སངས་རྒྱས་ཉིད་དམ།
རྡོ་རྗེ་འཆང་ཉིད་འཐོབ་པར་འགྱུར་བ་ནི་ཁྱད་པར་རོ།།དེ་སྐད་དུའང་དགྱེས་པའི་རྡོ་རྗེའི་རྒྱུད་ལས་ཀྱང་།མཚམས་མེད་ལྔ་པོ་བྱེད་པ་དང་།།སྲོག་ཆགས་གསོད་ལ་དགའ་བ་དང་།།གཞན་ཡང་སྐྱེ་བ་དམན་པ་དང་།།ཁྲོ་ཞིང་མོང་།།
པའི་སྐྱེ་བོ་གང་།།གཟུགས་ངན་ཡན་ལག་མ་ཚང་བ།།དེས་ཀྱང་བསྒོམས་ན་འགྲུབ་པར་འགྱུར།།ཞེས་གསུངས་པ་དང་།རྡོ་རྗེ་ཨ་ར་ལི་ལས་ཀྱང་།འདོད་ཆགས་ཞེ་སྡང་གཏི་མུག་ཀྱང་།།ཐེག་པ་ཆེ་ལ་ལོངས་སྤྱོད་འགྱུར།།
ཞེས་གསུངས་སོ།།ཡང་དེ་ཉིད་ལས།ཐེག་པ་ཆེན་པོ་དེ་ཉིད་ནི་འདི་ལྟ་བུ་སྟེ།རྒྱུ་དང་འབྲས་བུའི་དངོས་པོ་ཕ་རོལ་ཏུ་ཕྱིན་པའི་ཐེག་པ་དང་།སྔགས་ཀྱི་ཐེག་པ་གཉིས་བསྟན་པའོ།།ཞེས་གསུངས་ཏེ།ཐེག་པ་གཉིས་ཀའི་དེ་

ཁོ་ན་ཉིད་ལ་སྤྱོད་དོ།།ཞེས་བྱ་བར་དགོངས་སོ།།སྦྱིན་པས་ས་དང་པོ་རབ་ཏུ་དགའ་བ་ལ་གནས་སོ།།ཞེས་བྱ་བ་ལ་སོགས་པ་བསྟན་པའི་ཕྱིར་ཕ་རོལ་ཏུ་ཕྱིན་པ་དྲུག་ལ་གོམས་པས་དེ་དང་དེ་ཐོབ་པར
གྱུར་ན་ནས་ཕྱིར་མི་ལྡོག་པ་འཐོབ་པར་འགྱུར་ཏེ།མྱུར་དུ་བླ་ན་མེད་པ་ཡང་དག་པར་རྫོགས་པའི་སངས་རྒྱས་འགྲུབ་པར་འགྱུར་བ་ཉིད་དོ།།དང་པོ་ས་ནི་མཆོག་ཏུ་བསྒྲུབ།།ཅེས་གསུངས་པས་ཕ་རོལ་ཏུ་ཕྱིན་པའི་ཐེག་པ་བསྟན་པའི་ཕྱིར།།
ཕ་རོལ་ཏུ་ཕྱིན་པའི་ཐེག་པ་ཆེན་པོས་འགྲུབ་པར་ཅིའི་ཕྱིར་མི་འགྱུར་ཞེ་ན།དེ་ལྟ་ནི་མ་ཡིན་ཏེ།ཡིན་དུ་ཆུག་ཀྱང་དེ་ལྟ་བུ་དེས་ཡུན་རིང་པོར་འགྱུར་ལ།དེ་ལྟར་མི་འགྱུར་བའང་སྲིད་པ་ཡིན་ཏེ།ལས་ཀྱི་ཕྱག་རྒྱ་ལ་སོགས་པ་བདེ་བ
ཆེན་པོ་སྒྲུབ་པའི་ཐབས་དང་བྲལ་བའི་ཕྱིར་དེ་དང་དེ་དག་གིས་ས་ཐོབ་ནའང་ཐེག་པ་དམན་པར་ལྟུང་བར་སྲིད་པའི་ཕྱིར་རོ།།དེ་ལྟར་བཅོམ་ལྡན་འདས་ཀྱིས།རྒྱལ་བའི་སྲས་ཀྱིས་ཐོབ་ཀྱང་།།བློ་བརྟན་པ་ནི་མ་ཡིན་ཏེ།།ཇི་སྲིད་ས་བརྒྱད་པ
ཡི་བར།།དེ་དག་ཐེག་པ་དམན་པས་འཇིག།གསང་བའི་དཀྱིལ་འཁོར་ཆེན་པོ་འདིར།།བཞུགས་པའི་རྒྱལ་བའི་བདག་ཉིད་གང་།།ཐེག་པ་ཆེན་པོ་ལ་གཞོལ་ནས།།